15. Redovna Skupština Lokalne akcijske grupe Vuka – Dunav, održana je 27. prosinac 2018. godine, u 09:30 sati, u Hrvatskom domu u Antunovcu te je sastavljen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 15. Redovne Skupštine utvrđena je nazočnost članova LAG-a Vuka – Dunav to kako slijedi:

1. Krunoslav Ižaković, C.U.S. d.o.o.,
2. Davor Tubanjski, Općina Antunovac,
3. Marjan Tomas, Općina Vladislavci,
4. Stipe Modrić, Udruga veterana vojne policije iz Domovinskog rata Osječko-baranjske županije, Čepin,
5. Ivan Jazbec, EKO Jazo d.o.o.,
6. Miroslav Gici, OPG Gici,
7. Marija Horvatek, KUD „Klasje Slavonije“ Antunovac,
8. Zdenko Đerđ, PVZ „Fructus“, Antunovac,
9. Domagoj Tokić, NK Vitez 92,
10. Damir Maričić, Općina Vuka,
11. Damir Maričić, OPG Maričić
12. Marijana Junušić, Općina Ernestinovo, p.p. Marina Krajinović
13. Davor Hržica, Domaća radinost Hržica,
14. Milan Nešić, OPG Nešić Milan,
15. Bojana Orsić, OPG Veselin Orsić, p.p. Siniša Bulajić
16. Bojana Orsić, PORC Erdut, p.p. Siniša Bulajić
17. Jugoslav Vesić, Općina Erdut, p.p. Siniša Bulajić
18. Ljubica Šunić, OPG Šunić,
19. Ivan Horvatek, OPG Horvatek Ivan,
20. Gojko Leventić, OPG Gojko Leventić
21. Ljubica Šunić, OPG Šunić
22. OPG Mario Vila, Mario Vila
23. Tomislav Duk, OŠ „Antunovac“
24. Dalibor Gici, OPG Gici,
25. Davor Hržica, Domaća radinost Hržica
26. Jasminka Brandis, BZ medena kuća,
27. Marija Ivšan, OPG Marija Ivšan,

Nakon uvodne riječi Predsjednika LAG-a Vuka – Dunav, Davora Tubanjskog usvojen je sljedeći

DNEVNI RED

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 14. redovne skupštine LAG-a Vuka – Dunav,
2. Odluka o usvajanju Financijskog plana za 2019. godinu,
3. Odluka o usvajanju Plana rada za 2019. godinu,
4. Odluka o godišnjoj članarini redovitih članova LAG-a Vuka-Dunav za 2019. godinu,
5. Odluka o pokretanju projekta suradnje LAG-a Vuka-Dunav,
6. Informiranje o raspisivanju LAG natječaja za T.O. 2.2.1., Podmjeru 7.4.1.,
7. Donošenje Odluke o odobrenju LAG natječaja za T.O. 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te teksta LAG natječaja s pripadajućim prilozima, obrascima i ostalom popratnom dokumentacijom,
8. Donošenje odluke o članovima ocjenjivačkog odbora LAG-a,
9. Donošenje odluke o imenovanju zamjene za članove ocjenjivačkog odbora LAG-a za T.O. 2.2.1.,
10. Odluka o iznosu naknade za članove ocjenjivačkog odbora,
11. Odluka o odobrenju internih procedura LAG-a, Kontrolne liste i popratne dokumentacije za T.O. 2.2.1.,
12. Odluka o osnivanju tijela nadležnog za prigovore,
13. Odluka o imenovanju članova Povjerenstva za otvaranje prijava projekata,
14. Razno.

**Ad1: OTVARANJE SKUPŠTINE**

Predsjednik LAG-a Vuka – Dunav pozdravio je sve prisutne i zahvalio im se na dolasku. Budući da Skupštini nije prisustvovala natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad2: IZBOR RADNIH TIJELA**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara – Sanja Šimić
* za ovjerovitelje zapisnika – Roman Lončarić i Marija Horvatek

Prijedlog izbora radnih tijela jednoglasno je usvojen.

**Ad3: USVAJANJE ZAPISNIKA SA 14. REDOVNE SKUPŠTINE LAG-a VUKA – DUNAV**

Članovima LAG-a Vuka – Dunav na usvajanje je dan Zapisnik s 14. Redovne skupštine te je otvorena rasprava. Budući da rasprave nije bilo, Predsjednik LAG-a daje Zapisnik na glasanje. Zapisnik je jednoglasno usvojen.

**Ad4: ODLUKA O USVAJANJU FINANCIJSKOG PLANA ZA 2019. GODINU**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a obavještava sve prisutne članove da se financijski plan za 2019. godinu. Prihodi za 2019. godinu su:

- Obaveze na zajmove skupine 26,

- Prihodi od prodaje roba i pružanja usluga (gospodarska djelatnost) na računu skupine 31,

- Prihodi od članarina i članskih doprinosa na računu skupine 32,

- Prihodi od financijske imovine na računu skupine 34,

- Prihodi od donacija na računu skupine 35,

- Ostali prihodi na računu skupine 36.

Rashodi za 2019 godinu su:

- Rashodi za radnike na računu skupine 41,

- Materijalni rashodi na računu skupine 42,

- Rashodi amortizacije na računu skupine 43,

- Financijski rashodi na računu skupine 44,

- Ostali rashodi na računu skupine 46.

Nakon izlaganja točka je dana na glasanje te je jednoglasno usvojena.

**Ad5: ODLUKA O USVAJANJU PLANA RADA ZA 2019. GODINU**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik koja upoznaje članove Skupštine s Planom rada za 2019. godinu. Najveći dio rada LAG-a u 2019. godini se bazira na provedbi LRS-a LAG-a Vuka – Dunav. U 2019. godini planira se raspisati ukupno 13 projekata iz Podmjere 19.2. „Provedba operacija unutar CLLD strategije“ i 2 projekta iz Podmjere 19.3. „Priprema i provedba aktivnosti suradnje LAG-a“.

Iznos alokacije za 2019. godinu po mjerama:

|  |  |
| --- | --- |
| Mjera | Iznos alokacija za 2019. godinu po mjerama |
| M 4.1.1. | 986.496,64 |
| M 6.1.1. | 1.496.960,00 |
| M 6.4.1. | 224.544,00 |
| M 8.5.2. | 112.272,00 |

|  |  |
| --- | --- |
| Mjera | Iznos alokacija za 2019. godinu po mjerama |
| M 19.3.1. | 64.129,76 |
| M 19.3.2. | 256.519,07 |

Nakon izlaganja točka je dana na glasanje te je jednoglasno usvojena.

**Ad6: ODLUKA O GODIŠNJOJ ČLANARINI REDOVITIH ČLANOVA LAG-a VUKA- DUNAV ZA 2019. GODINU**

Voditeljica LAG-a Ivana Čik, članovima Skupštine predstavlja i iznosi kako će godišnja članarina redovitih članova Lokalne akcijske grupe Vuka-Dunav za 2019. godinu biti u slijedećim iznosima:

* Općine/mjesni odbor 2,00 kn po stanovniku
* Pravne osobe 200,00 kuna
* Udruge 200,00 kuna
* Fizičke osobe 100,00 kuna

Nakon izlaganja točka je dana na glasanje te je jednoglasno usvojena.

**Ad7: ODLUKA O POKRETANJU PROJEKTA SURADNJE**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik koja upoznaje članove Skupštine sa planom provedbe projekta suradnje. Objašnjava kako je tema projekta promocija i brendiranje lokalnih i regionalnih proizvoda, jačanje specifičnih oblika ruralnog turizma objedinjavanjem prirodne i kulturne baštine te posebnosti područja LAG-a. Projekt suradnje provoditi će se na području OBŽ, te će biti uključena sva četiri LAG-a sa područja županije: LAG Vuka-Dunav, LAG Strossmayer, LAG Karašica i LAG Baranja. Nakon izlaganja točka je dana na glasanje te je jednoglasno usvojena.

**Ad8: INFORMIRANJE O RASPISIVANJU LAG NATJEČAJA ZA T.O. 2.2.1., PODMJERU 7.4.1.**

Voditeljica LAG-a informirala je prisutne o planovima za raspisivanje Podmjere 7.4.1., te im je objasnila kakvi će biti kriteriji odabira u Natječaju. Naglasila je da će biti raspisano 8 projekata u vrijednosti od 15.000,00 do 50.000,00 eura. Nakon što se objavi natječajna dokumentacija na web stranicama, najavila im je radionicu koju će LAG Vuka – Dunav održati 15. siječnja 2019. u 10:00 sati. Objava natječajne dokumentacije je 28.12.2018. Animacijske aktivnosti trajati će od 28.12.2018. do 17.01.2019. Projektne prijave će se moći prijaviti na Natječaj u periodu od 18.01.2019. do 18.03.2019. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad9: DONOŠENJE ODLUKE O ODOBRENJU LAG NATJEČAJA ZA T.O.2.2.1. „****ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“ TE TEKSTA LAG NATJEČAJA S PRIPADAJUĆIM PRILOZIMA, OBRASCIMA I OSTALOM POPRATNOM DOKUMENTACIJOM**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava kako se ovom Odlukom odobrava LAG Natječaj za T.O.2.2.1.„Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ te tekst LAG Natječaja za Podmjeru 7.4.1., T.O. 2.2.1., s pripadajućim prilozima, obrascima i popratnom dokumentacijom. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad10: DONOŠENJE ODLUKE O ČLANOVIMA OCJENJIVAČKOG ODBORA LAG-a**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako je prema Internoj proceduri te Smjernicama i LRS LAG-a, potrebno osnovati članove ocjenjivačkog odbora LAG-a. Za članove povjerenstva predloženi su:

1. Ivana Čik, mag.ing.agr., Dinarska 26, 31431 Čepin,
2. Sanja Šimić, Ljudevita Posavskog 39, 31000 Osijek,
3. Mija Lončar, mag.ing.agr., Ulica Kneza Braslava 4, Višnjevac.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad11: DONOŠENJE ODLUKE O IMENOVANJU ZAMJENE ZA ČLANOVE OCJENJIVAČKOG ODBORA LAG-a ZA T.O.2.2.1.**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako je prema Internoj proceduri te Smjernicama i LRS LAG-a, potrebno imenovati zamjenske članove ocjenjivačkog odbora. Zamjenski članovi će se aktivirati u slučaju da se kod članova ocjenjivačkog odbora utvrdi postojanje sukoba interesa. Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad12: ODLUKA O IZNOSU NAKNADE ZA ČLANOVE OCIJENJIVAČKOG ODBORA**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a obrazlaže članovima Skupštine, da je temeljem Tablice 1 najveći iznos prihvatljive liste troškova, usluge fizičkim i pravnim osobama koje nisu zaposlenici LAG-a u vezi s otvaranjem prijava projekata, administrativnom kontrolom i ocjenjivanjem prijava projekata iznosi 550 kn po osobi po jednoj prijavi, te im objašnjava koje će sve poslove obavljati Ocjenjivački odbor.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad13: ODLUKA O ODOBRENJU INTERNIH PROCEDURA LAG-a, KONTROLNE LISTE I POPRATNE DOKUMENTACIJE ZA TIP OPERACIJE 2.2.1.**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a iznosi kako bi se mogao transparentno provoditi natječaj te sve radnje vezane uz njega, bitno je usvojiti Internu proceduru LAG-a, te kontrolnu listu prema kojoj će se izvršavati administrativna kontrola Analiza 1, te Analiza 2 u kojoj će se provesti ocjenjivanje kvalitete projekata. Također, ovom odlukom odobrava se i sva popratna dokumentacija koja sadržava kontrolne liste, evidencije i potrebne obrasce za tip operacije 2.2.1.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad14: ODLUKA O OSNIVANJU TIJELA NADLEŽNOG ZA PRIGOVORE**

Predsjednik LAG-a otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava članovima kako je prema Internoj proceduri te Smjernicama i LRS LAG-a, potrebno osnovati tijelo nadležno za prigovore. Odabrana tijela za prigovore će se aktivirati u slučaju ako netko od prijavitelja bude imao prigovor na odluku tijela nadležnog za donošenje Odluka vezanih za raspisani Natječaj T.O.2.2.1. Za članove Tijela nadležnog za prigovore predložene su:

1. Tomislav Duk, Kralja Zvonimira 31a, 31216 Antunovac, javni sektor,
2. Željka Jurkić, Ulica Kralja Zvonimira 31, 31216 Antunovac, gospodarski sektor,
3. Gordan Bender, N.Š. Zrinskog 9, 31216 Antunovac, civilni sektor.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad15: ODLUKA O IMENOVANJU ČLANOVA POVJERENSTVA ZA OTVARANJE PRIJAVA PROJEKATA**

Predsjednik LAG-a otvara ovu točku dnevnog reda, te riječ prepušta voditeljici LAG-a, Ivani Čik. Voditeljica LAG-a objašnjava kako prema Internim procedurama LAG-a, te

Smjernicama APPRRR-a, nakon zaprimanja projektnih prijava pristiglih u roku, djelatnici LAG-a predaju pristigle projektne prijave Povjerenstvu za otvaranje projektnih prijava. Za članove povjerenstva predloženi su:

1. Ivana Čik, mag.ing.agr., Dinarska 26, 31431 Čepin,

2. Sanja Šimić, Ljudevita Posavskog 39, 31000 Osijek

3. Mija Lončar, mag.ing.agr., Ulica Kneza Braslava 4, Višnjevac.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad16: RAZNO**

Na kraju sjednice, Predsjednik je naglasio članovima da od svih očekuje kvalitetnu suradnju i komunikaciju, te da se s pitanjima, prijedlozima obrate LAG-u i na taj način pomognu radu LAG-a.

Po završetku izlaganja, s obzirom da nije bilo komentara, Predsjednik zaključuje sjednicu u 11:00 sati.

UBROJ: SK/18-52

U Antunovcu, 27. prosinac 2018. godine

Zapisničar: Ovjerovitelji zapisnika:

Sanja Šimić Roman Lončarić Marija Horvatek